Kinders - Kleuters: Graffiti Books
Albertus die jakkalsie 01: Dis nie maklik om 'n ouboet te wees nie
Vandag is Albertus kwaad. Hanno, sy jonger boetie, het hom baie kwaad gemaak. Gelukkig is pappa daar om die gemoedere te sus. Regtigwaar, dit is nie maklik om 'n ouboet te wees nie.
Albertus die jakkalsie 02 : Die verjaarsdagverassing
Vandag is Albertus se verjaardag maar hy wil nie groot word nie! Hy besluit om weg te kruip sodat niemand hom kan gelukwens nie. Maar sonder 'n verjaardag ... sonder 'n koek ... sonder geskenke ... Hy begin nou wonder ... Miskien is dit tog nie só sleg om groot te word nie!
Albertus die jakkalsie 03 : 'n dag op die plaas
Vandag neem oupa Takbok vir Albertus en sy maatjies op 'n uitstappie! Hulle sien al die hele week na hierdie dag uit, maar hoe hard hulle ook al probeer om uit te vind waarheen hulle gaan, oupa Takbok hou dit 'n groot verrassing.
Albertus die jakkalsie 04: Wil nie slaap nie
Vanaand wil Albertus nie gaan slaap nie! O nee, hy is nou groot en wil eerder sy boek lees voordat hy aan die slaap raak! Pappa besluit om nie kwaad te word nie. Hy het 'n blink plan wat ál die jakkalsies gaan verras.
Bennie Boekwurm se mooiste sprokies 2
Sleuteltjie, sleuteljie, op sag satyn, laat tog 'n storie uit die boek verskyn! Kom luister saam na nog vyf van die wêreld se mooiste en gewildste sprokies: Rooikappie, Die skoenmaker kabouters, Die dieremusikante van Bremen, Duimelina en Sneeuwitjie. Die tweede boek in die gewilde reeks met nog klassieke verhale uit Bennie Boekwurm se groot sprokiesboek is ideaal vir voorlees met slaaptyd.
Bianca se briljante biblioteekdag
Ontdek betowering tussen die rakke van die biblioteek.
Elke week sien Bianca uit na daardie een spesiale dag. Die dag wanneer sy wonderlike dinge tussen die biblioteek se rakke ontdek. Die dag wat sy tyd saam met Pappa kan deurbring.
Saam verken hulle die rakke op soek na betowering, geheime - en 'n manier om dinge tussen hulle twee reg te maak.
'n Inspirerende storie oor die betowering van boeke - en die krag van stories om moeilike persoonlike situasies te bowe te kom. Daar is ook 'n oulike “boek-binne-'n-boek” sodat jy die storie kan lees wat Bianca en haar pa saam geniet!
'n Snaakse en hartroerende prenteboek, geskryf deur een van Brittanje se voorste jong digters, wat die moeilike tema van egskeiding en enkelouers op 'n sensitiewe wyse aanraak.
'n Baie oulike, eenvoudige Afrikaanse rymvertaling! Perfek om kinders te leer lees.
Die appel is bedroef omdat hy maar net 'n appel is en nie kan sien wat die mense doen nie. 'n Koddige haantjie bied aan dat die appel op sy rug sit terwyl hy oor die dakke van die huise vlieg. Dan kan die appel mooi sien wat die mense in die huise doen.
Vreemde dinge kan gebeur as jy 'n ertjie eet …
Ontmoet vir Ernst,
Ernst de Vos.
Hy eet so ampertjies
(met geelrys daarby),
blomkool en beet.
Maar Ernst WEIER om ertjies te eet.
Almal probeer vir Ernst oorreed om 'n ertjie te eet.
Sy ma vertel vir hom dat selfs BEROEMDE popsangers dit elke dag eet -
dalk moet hy dit ook probeer as hy beroemd wil word.
Sy pa bied aan om vir hom meer sakgeld te gee as hy ertjies sal eet - hy kan SKATRYK word.
Sy juffrou vertel vir hom dat ertjies amper 'n hele alfabet vol vitamiene bevat wat jou baie STERK maak.
Maar dit help nie. Ernst weier om ertjies te eet.
Op 'n dag, toe niemand kyk nie, eet hy egter een piepklein ertjie. En meteens begin die vreemdste dinge met Ernst gebeur!
Hy word so BEROEMD soos 'n rockster … hy word SKATRYK … hy word 'n STERK superheld wat die wêreld met sy ertjiegeweer red!
Maar beteken dit hy gaan van nou af ertjies eet?
Hierdie lawwe, rymende prenteboek met sy verrassende einde sal selfs die kieskeurigste kleuter 'n ruk lank van alle kosfiemies laat vergeet! Dalk kry jy selfs lus om aan 'n ertjie te proe …
Kasper en Karla is heel beste maats. Eendag vind hulle iets kleins en baie interessants onder 'n blaar. Wat is dit?
Kasper en Karla is heel beste maats. Hulle wil graag hulle gunsteling spring-speletjie speel, maar dit is te warm! Kan hulle 'n manier vind om koel te bly én te spring?
Kasper en Karla is heel beste maats. Een herfsdag is die krimpvarkies baie hartseer omdat die blare van die bome begin afval. Hulle vergeet egter die hartseer toe hulle maats maak en wegkruipertjie speel met 'n diertjie wat piep. Maar wat van al die bome met die leë takke?
Die Ware wenner boek met CD
Wen is iets, maar verloor is alles. Die klassieke verhaal van die Haas en die Skilpad is herskryf in 'n vars nuwe avontuur met 'n nuwe les! Die vriende, Skillie & Haas, neem deel aan die groot wedloop end it word hulle grootste toets. Die Ware Wenner gee 'n nuwe betekenis aan wat dit beteken om te wen en heg baie waarde aan integriteit en vriendskap. Hierdie storie is nie oor wen of verloor nie, maar oor 'n ware wenner.